Diari Oficial de la Generalitat Valenciana


Sumari del DOGV 3694, del 23-02-2000 (2000/1028)

Informació pública de la subhasta de les obres de sanejament, rastell i pavimentació asfàltica de diversos carrers de la població.
----------------------------------------------------------------------------------------------------------------------------------

### Dades del document

Número de DOGV
:   3694

Data del DOGV
:   23-02-2000

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2000/1028


Data del document
:   27-01-2000

Organisme emissor
:   Ajuntament de Puig

Tipus de document
:   Anunci

Descriptors 

:   * urbanització
    * licitació
    * contracte d'obres

Informació pública de la subhasta de les obres de sanejament, rastell i pavimentació asfàltica de diversos carrers de la població. [2000/S1028]
  
Aprovats el projecte i el plec de condicions jurídiques i economicoadministratives que, junt amb les facultatives, hauran de regir el procediment obert mitjançant subhasta, per a l'adjudicació del contracte d'obres de sanejament, rastell i pavimentació asfàltica de diversos carrers de la població, d'acord amb el que estableix l'article 122 del Reial Decret Legislatiu 781/1996, de 18 d'abril, s'exposen al públic per al seu examen i, si s'escau, presentació de reclamacions, per aquelles persones que estiguen legitimades per a això, a la Secretaria General de l'Ajuntament, en hores d'oficina, durant els vuit dies següents al de la inserció d'aquest anunci en el Butlletí Oficial de la Província de València.
  
Les reclamacions s'adreçaran a l'ajuntament ple.
  
Simultàniament i condicionat a la no-presentació de reclamacions en contra de l'esmentat plec, es convoca procediment obert, per subhasta per a:
  
Objecte: adjudicació del contracte d'obres de sanejament, rastell i pavimentació asfàltica de diversos carrers de la població.
  
Tipus de licitació: divuit milions cent set mil vint-i-cinc pessetes, (23.627.199), IVA inclòs, a la baixa.
  
Fiança provisional: 2% del tipus de licitació; definitiva: 4% del tipus de licitació.
  
Presentació de pliques: en el registre general de l'Ajuntament de Puig, durant els 26 dies naturals comptadors a partir de l'última publicació en el Diari Oficial de la Generalitat Valenciana i en el Butlletí Oficial de la Província de València.
  
Obertura de proposicions. L'obertura dels sobres B, documentació, tindrà lloc el primer dia hàbil, que no siga dissabte, al que finalitze el termini de publicació. Es computaran per dies naturals a partir de la data en què aparega la publicació en últim lloc.
  
L'obertura dels sobres A, proposicions econòmiques, tindrà lloc el dia seté hàbil següent de l'obertura dels sobres B, en acte públic i en el saló contigu al de l'Alcaldia.
  
Altres condicions:
  
Les que figuren en el plec de condicions aprovat pel ple de la corporació, en sessió celebrada el dia 25 de gener de 2000, que està a disposició de les persones interessades.
  
Model de proposició.
  
Senyor ..., major d'edat, veí d ..., amb domicili a ..., titular del DNI número ..., expedit amb data ..., en nom propi (o en representació d ..., veí d ..., amb domicili a ..., tal i com ho acredite amb poder validat), assabentat de la subhasta tramitada per a adjudicar, mitjançant procediment obert, el contracte d'obres de sanejament, rastell i pavimentació asfàltica de diversos carrers de la població, es compromet a efectuar-les en la forma determinada en el plec de clàusules administratives particulars, en el preu ... pessetes (en lletra i número).
  
Data i firma.